runetrust/blame-folketinget-dk huggingface dataset:
Maria Durhuus (S), 2024-05-24:
Vi skal se vores ældre medborgere som mennesker, hele mennesker, og ikke som 8 minutter til støttestrømper, 5 minutter til smøring af mad eller robotstøvsugere som rehabilitering, og vi skal ikke tro på, at de ældre ikke har behov for kontakt til andre end medarbejdere i de ca. 11 minutter, de kan få, hvis de både skal have serveret mad og startet robotstøvsugeren.
Pernille Skipper (EL), 2014-06-03:
Det er Enhedslistens holdning, at domstolene er de bedste til konkret at vurdere, hvilken straf der skal fastsættes for en konkret forbrydelse, også selv om der er tale om en reststraf og en ny forbrydelse eller der er tale om to forbrydelser, der pådømmes samtidig osv.
Anders Fogh Rasmussen (V), 2005-10-04:
Forslaget omfatter regler om omlægning af tilskud til folkehøjskoler med henblik på nedsættelse af deltagerbetalingen på lange kurser mod nedlæggelse af den individuelle elevstøtte m.v. Forslaget skal bl.a. ses i sammenhæng med rapporten fra Højskoleudvalget samt et opfølgende udvalgsarbejde.
Jann Sjursen (KRF), 1998-11-12:
Vi mener heller ikke, at ministeren skal tøve i forhold til de overvejelser, vi regner med at han er i gang med, for så vidt angår styrkelsen af den parlamentariske kontrol med efterretningsvæsenet som følge af de undersøgelser af juridisk og historisk karakter, som vi altså ønsker igangsat.
Morten Bødskov (S), 2018-05-29:
Vi skal i gang med at behandle et set gennem socialdemokratiske briller meget vigtigt lovforslag, der har det hovedformål først og fremmest at få opdateret vores straffelovs bestemmelser om det, der hedder freds- og æreskrænkelser, så vi kan sikre, at loven er tidssvarende og ikke mindst kan følge med den teknologiske udvikling.
Kristian Thulesen Dahl (DF), 1998-03-27:
Jeg vil sige til Venstres kommende formand, at jeg da godt forstår, at Venstres kommende formand har et behov for at markere Venstre som et parti, der skal prøve at lave nogle ting og spille med i det politiske liv, men jeg tror altså, at Venstre må erkende, at det har valget mellem enten at spille uafgjort i nogle turneringskampe nu eller også at vinde danmarksmesterskabet om 4 år.
Jacob Jensen (V), 2018-09-06:
For det tror jeg faktisk er det vigtigste, nemlig at de ved, hvad det er, de ligesom har som ramme, hvad det er, de er stillet i udsigt, og også hvornår de, kan man sige, skal gøre noget andet, at de ved, hvornår omprioriteringsbidraget ophører, og hvad der i øvrigt skal ske med de midler.
Carsten Hansen (S), 2010-03-16:
Derfor er jeg dybt bekymret over, at vores skoler – som i forvejen er nødlidende, fordi de har mistet en masse elever, der har fået praktikpladser, og fordi der er mindre søgning, frafald osv. – nu mister yderligere penge, på grund af at man henter besparelsen, før gevinsten er hjemme.
Karsten Hønge (SF), 2026-01-15:
Men jeg synes godt nok også, at vi har mange mennesker på førtidspension i Danmark, og jeg synes, vi skal kunne reducere antallet ved en række positive tiltag, der faktisk kan gøre det attraktivt at have et arbejde og få arbejdsgiveren til at finde sig i, at man også skal have plads til folk, der har brug for, at der bliver taget nogle særlige hensyn.
Morten Østergaard (RV), 2006-11-24:
Jeg er jo om ikke andet så i hvert fald tættere på at være et barn i forhold til hr. Carsten Hansen og er jo kommet i Folketinget her ved det seneste valg, og dengang var det sådan, at Landsbyggefonden betalte over 70 pct. af statens udgifter til nybyggeri.
Morten Homann (SF), 2006-11-21:
Jeg er enig i, at vi skal vælge en fleksibel løsning, og at det er nødvendigt at gøre noget ved det her, men kan vi ikke være enige om, at det gælder om at tage alle de chancer, der er for at samle opbakning i Folketinget til at få ændret noget?
Carolina Magdalene Maier (ALT), 2019-01-24:
Men et af de høringssvar, der i hvert fald ikke handler om politik, er det fra Institut for Menneskerettigheder, som faktisk kritiserer det her element omkring inddragelse af opholdstilladelser, hvor myndighederne nu skal til at gå til grænsen af Danmarks internationale forpligtelser, når de skal træffe afgørelse om inddragelse af en opholdstilladelse.
Simon Emil Ammitzbøll (LA), 2011-03-17:
Det er ikke det, jeg står og siger, men hvis S og SF siger, at lige præcis når det gælder arbejdstiden, som er det, vi skal diskutere i dag, er det vismændene, der støtter deres politik, og når vi så går ind og læser, hvad de selv samme vismænd siger man skal gøre for at opnå det formål, og det så er det modsatte af, hvad der står i S og SF’s egen plan, så er det ikke korrekt, når der står i pressemeddelelsen, at S og SF kan konstatere, at beregningerne i »En Fair Løsning« er på linje med både vismændene og Arbejdsmarkedskommissionen i vurderingen af forslagets virkning.
Per Stig Møller (KF), 2009-04-02:
Jeg vil fortrinsvis redegøre for den politiske udvikling i regionen, status for Gazakonflikten og det danske bidrag til at stabilisere situationen, samt de videre perspektiver, men allerførst vil jeg sige, at det undrer mig lidt at høre begrundelsen for forespørgslen.
Pernille Frahm (SF), 2009-03-25:
For han vil ikke kunne fortælle f.eks. en folkeskolelærer eller en folkeskoleleder, at han skal være væk 2 dage i næste uge, for der skal de til Berlin, og så skal han være 3 dage væk om 14 dage, for der skal de til Köln og synge, og så skal han i øvrigt deltage i nogle prøver, hvoraf nogle ligger i dagtimerne.
Henrik Høegh (V), 2010-05-19:
Vi arbejder intenst for at få indkaldt gruppen af videnskabsfolk, gerne inden weekenden, således at vi kan få vurderet de nye moniteringer, og dermed håber jeg, at vi i løbet af kort tid kan få en forhøjet kvote, som Kommissionen lægger sig fast på – og gerne de 400.000 t.
Irene Simonsen (V), 2005-11-04:
Jeg spørger: Er det rigtigt, at der er sket en forråelse i vores samfund, der er i hvert fald sket en forråelse, som jeg er bekymret over, og at der i visse mindre udenlandske grupper – læg mærke til, hvad jeg siger: mindre grupper, det er ikke hele gruppen af udlændinge, jeg taler om, for vi har mange rigtig gode udlændinge, der har været en stor ressource for vores samfund – er sket en forråelse og er en meget lille forståelse for og accept af, hvad demokrati, herunder retten til ytringsfrihed, er?
Jeppe Bruus (S), 2023-04-20:
I regeringen lægger vi vægt på, at der kommer til at gælde klare, afbalancerede og ensartede skattemæssige vilkår for de virksomheder, der skal udføre de nye aktiviteter i bl.a. den danske del af Nordsøen, som aftalerne på klimaområdet fører med sig.
Elisabeth Arnold (RV), 2000-11-28:
Det er simpelt hen intet mindre end et gennembrud, at det er lykkedes at overtale nogle af de lande, der i mange år har haft bankhemmeligheder, til at indgå en aftale med andre EU-lande om, at man kan ikke gemme sine sparepenge og unddrage dem beskatning i et andet EU-land.
Pernille Rosenkrantz-Theil (S), 2017-05-30:
Hvis man nu f.eks. er blind og har søgt i hundredvis af forskellige jobs i alle mulige kategorier, fordi man bare gerne vil have lov til at bidrage, så er jeg ikke helt sikker på, at jeg forstår den der logik med, at det med at tage op imod 36.000 kr. fra den her blinde person skulle betyde, at vedkommende fik varig beskæftigelse.
Benny Engelbrecht (S), 2009-04-28:
Jeg tror, det er væsentligt i den her sammenhæng at fastslå, at dette forslag naturligvis også er fremsat med det lange perspektiv for øje, og i stil med hr. Eyvind Vesselbos partifælle i Parlamentet er min egen partifælde i Parlamentet, Bent Jørgensen, jo også meget optaget af dette spørgsmål.
Eyvind Vesselbo (V), 2010-06-01:
I det her tilfælde er det kun 4 og 5, og det er nok, men hr. Johs. Poulsen må vel trods alt erkende, at 4 og 5, der skal udsættes for ekspropriation, er mindre end 26. Jeg vil sige, at det har været en lang og sej proces, en svær fødsel.
Knud Kristensen (KF), 2008-02-07:
Vi skal udvikle nogle redskaber her fra Folketingets side, så de forskellige foreninger får mulighed for at udvikle deres projekter, og med hensyn til at hæve og hæve og hæve prisen tror jeg, det er rimeligt, at vi siger, at nu er tiden kommet til, at de enkelte boligforeninger sammen med deres rådgivere udvikler nogle projekter og nogle koncepter, der gør, at man netop kan bygge almene boliger på de udvalgte områder.
Kim Edberg Andersen (DD), 2025-04-04:
Uden at kunne huske alle de vittigheder, som dommen her førte frem, så mener jeg da ikke, at der kan stå et individ – enten en neger; for det er nogle af dem, eller en kvinde eller andet – der er opvokset i det danske samfund, og som ved, hvad satire indeholder, og som kan læse den her vittighed, der føler, at de her vitigheder er møntet på den her enkeltperson.
Hans Christian Schmidt (V), 2004-05-18:
Og det er da ejendommeligt midt i et forhandlingsforløb, hvis jeg skulle stå hernede i Folketingssalen og begynde at diskutere med hr. Keld Albrechtsen, hvordan den skal skæres, når forhandlingerne for øjeblikket foregår i Indenrigsministeriet, hvor jo også, når det er miljø, det drejer sig om, miljøministeren er til stede.
Morten Bødskov (S), 2025-11-20:
Der er ingen som helst tvivl om, at et velfungerende system for beskyttelse af immaterielle rettigheder, som det hedder, altså beskyttelse af ting som eksempelvis patent, varemærker og designrettigheder, er en forudsætning for vækst, og det er også en forudsætning for investeringer og for teknologisk udvikling – alt det, vi i andre sammenhænge taler om vi faktisk skal have mere af.
Zenia Stampe (RV), 2017-03-24:
Der så vi kortet over de lande, der havde fået grænsekontrol, og det, der var tankevækkende – og det er der, jeg er enig med hr. Kenneth Kristensen Berth – var, at det var i de lande, som havde oplevet et, kan man sige, uproportionalt stort asylpres.
Mads Olsen (SF), 2026-01-29:
En funktionel tilbagesendelsespolitik og tilbagesendelse generelt er en hjørnesten i et asylsystem, der virker, og nøglen til, at der er opbakning blandt Europas befolkning til asylsystemet, er, at den opholdstilladelse udstedes til dem, der har ret til asyl.
Anna-Marie Hansen (S), 1998-06-16:
Jeg finder det dybt betænkeligt, hvis konsekvensen af mulighederne for behandling af barnløshed udvikler sig i retning af en rettighedstankegang, hvor barnet tolkes som et produkt eller en ting, som man uanset barnets tarv kan erhverve sig, eller hvor man anskuer barnet som en serviceydelse, som alle voksne har et retskrav på.
Nick Hækkerup (S), 2020-06-19:
Hvis man tager det forfra, er det jo en sandhed, som jeg tror kom fra hr. Sikandar Siddique, eller også var det måske hr. Jeppe Bruus, det har det nok været, at volden ikke opstår ud af ingenting, og det sætter også fokus på, at fundamentet for det, vi diskuterer i dag, ligger langt tidligere.
Kristen Touborg (SF), 2006-12-01:
Det primære succeskriterium for ernæringsmærket er, at fødevarevirksomhederne vælger at anvende det mest positive mærke, hvor der står »spis mest« på, fordi det skal være let tilgængeligt, når man er ude og købe ind, at finde de sundeste varer på en hurtig og let måde.
Karsten Hønge (SF), 2017-04-27:
Jeg kan da ikke se, at der er nogen forskel på, hvordan man håndterer det i forhold til udenlandske lønarbejdere og danske, i og med at de netop kan have bygget deres lønpakker op på forskellige måder, hvilket bringer mig til et andet spørgsmål: Fru Josephine Fock siger, at det øjensynligt kan være et problem for de her store firmaer, der er internationale, at udbetale løn i Danmark.
Jan Petersen (S), 2007-01-25:
Forskellen på 1990'erne og det, vi har foran os, er jo, at vi i 1990'erne skulle skabe overskud på de offentlige finanser og dermed indlede gældsafviklingen og dermed indlede den reduktion i renteudgifterne, som belastede statsfinanserne forholdsvis mere dengang end nu.
Mette Frederiksen (S), 2002-10-23:
Med forslag til lov om ændring af ophavsret, lovforslag nr. L 19, som vi behandler nu, har vi en del af ophavsretsområdet til behandling igen, og hvor ville det dog være forfriskende, om vi ved denne første behandling kunne udsende et signal her fra Christiansborg på tværs af de respektive politiske partier om, at ophavsret faktisk er noget ganske centralt og vigtigt for hele kulturområdet.
Torben Hansen (S), 2004-10-07:
Hvorledes hænger det så sammen med eksempelvis strukturreformen, hvor alle spillere inden for det her område så sent som i den her uge har skrevet til Folketinget, til folketingsmedlemmerne og gjort opmærksom på, at den her strukturreform, som Det Konservative Folkeparti er med i, vil være en alvorlig svækkelse for dansk natur og miljø og vores politik på det område?
Mette Frederiksen (S), 2020-06-22:
Altså, jeg har fået gengivet – jeg ved selvfølgelig ikke, om det er helt korrekt – at hr. Jens Rohde på et tidspunkt undervejs i et møde i sin glæde over et eller andet resultat tilbød finansministeren, at man måtte kysse på hr. Jens Rohdes kone, og nu siger fru Pia Olsen Dyhr, at man er flyttet ind i Finansministeriet, så nu tror jeg snart, at finansministeren skal have lov til at komme hjem til finansministerens kone og ikke alle mulige andre.
Charlotte Broman Mølbæk (SF), 2020-11-26:
For SF er det helt afgørende, at nævnet sammensættes på en måde, hvor den mediefaglige indsigt og viden er så tilstrækkelig og fyldestgørende, at dets beslutninger kan træffes på det bedste grundlag, idet beslutningerne har stor betydning for såvel medieforbrugere som medievirksomheder.
Line Barfod (EL), 2006-11-16:
Derfor vil jeg gerne igen høre den konservative ordfører, hvorfor De Konservative mener, at det er så vigtigt, at man i det private forbrug kan få lov til at få råd til meget, meget mere, mens vi i det offentlige forbrug skal opleve, at der er flere børn pr. pædagog, at der bliver skåret i hjemmehjælpen til de ældre osv., for det er det, som borgere oplever.
Peter Skaarup (DF), 2001-02-28:
Det er klart, at når ministeren i fredags kommer med nogle udtalelser, som statsministeren af pressen og andre bliver bedt om at forholde sig til, om, at man ønsker at ændre konventionerne, sådan at vi skal modtage de her fattigdomsflygtninge, må regeringens leder jo også tage stilling til, at udviklingsministeren i går spiller ud med to konkrete initiativer, nemlig at der punkt 1 skal holdes en konference for at debattere spørgsmålet om fattigdomsflygtninge, der kommer til Europa, og punkt 2, at udviklingsministeren nu vil tage initiativ til, at man i EU-regi, selv om Danmark i øvrigt har et forbehold på det område, får en diskussion om de her ting. Statsministeren må kunne forholde sig til, om de to ting er regeringens politik, om det er hele regeringens politik, om det er ministerens politik, eller det måske slet ikke er ministerens politik alligevel.
Jeppe Kofod (S), 2020-02-27:
Det er regeringens holdning, at hvis vi gennem en sådan debat rent faktisk vil gøre en forskel og skabe resultater, så skal konferencen også handle om politisk indhold som klima, som vi også har debatteret tidligere, migration, bekæmpelse af skatteundgåelse, stop for social dumping og forsvar for vores grundlæggende værdier, retsstat, demokrati, ytringsfrihed.
Nanna Westerby (SF), 2011-03-30:
Ministeren siger, at man er imod særtilskud, men det håber jeg da ikke, for ministeren har selv lige stået og sagt, at man jo netop har et udkantstilskud på gymnasieområdet, der sørger for, at gymnasier i tyndtbefolkede områder kan opretholde deres uddannelsesudbud.
Benedikte Kiær (KF), 2013-05-14:
Og der er flere ordførere, der har været inde at pege på, at det kan give nogle uhensigtsmæssigheder, da det så vil kunne misbruges i sager og i situationer, hvor det absolut er godt, at der ikke er familierådslagning, fordi der simpelt hen er tale om et barn, der i den grad er blevet misbrugt eller har været udsat for anden form for omsorgssvigt af forældrene, og hvor der sådan set ikke er et netværk, der kan bruges.
Peder Hvelplund (EL), 2022-04-08:
For mig bekendt – som hr. Jens Joel jo også selv gør opmærksom på her til sidst – er det primære fokus for den militære dimension i EU jo et spørgsmål om at have beskyttede interesser uden for Europa, altså primært i Afrika, og det er også til dels et spørgsmål om at kontrollere flygtningesituationen fra Nordafrika.
Henrik Dahl (LA), 2020-06-17:
Når musikundervisningen fungerede så godt og alle med glæde kom til morgensang på Ribe Katedralskole, var det, fordi skolen for det første rådede over et Steinway-flygel, og for det andet en mand, der kunne spille på det, nemlig førnævnte Thomas Alvad, som var konservatorieuddannet.
Henriette Kjær (KF), 2008-05-13:
Dette forslag er jo et resultat af den fusion, der skal ske mellem det danske Post Danmark og det svenske Posten AB, en fusion, vi i Det Konservative Folkeparti finder særdeles fornuftig, da den vil sikre et stærkt og robust postselskab, der med de stordriftsfordele, en sådan fusion giver, vil være rustet til at betjene de danske kunder i fremtiden.
Simon Emil Ammitzbøll (LA), 2016-05-09:
Hvis man ser på de tre forslag, vi behandler nu, B 62, B 63 og B 64, vil jeg sige i forhold til B 62, at det er vores ønske, at politikeres pensionsalder skal følge folkepensionsalderen, og det er jo også en del af den aftale, som vi har indgået tidligere i dag.
Jann Sjursen (KRF), 2001-10-04:
Jeg håber, det er en fejl, at det ikke er taget med i lovkataloget, selv om vi måske nok så meget oplever, at regeringen, fordi man ikke accepterede lovforslaget før sommerferien, faktisk hellere ønsker det hen, hvor peberet gror, i stedet for at medvirke til dets gennemførelse. Kristeligt Folkeparti
Christoffer Aagaard Melson (V), 2025-11-21:
Senest 8 dage efter henvisning skal regionen meddele patienterne, om de kan påbegynde behandling inden for 30 dage, og kan regionen ikke det, får den unge frit valg til vederlagsfri behandling på et privat behandlingssted, som regionen har en aftale med.
Claus Hjort Frederiksen (V), 2004-04-30:
Rapporten »Analyse af akademikernes arbejdsmarked«, som forslagsstillerne refererer til i fremsættelsen, viser, at næsten halvdelen af væksten i efterspørgslen efter akademikere er sket i virksomheder, der ansætter den første akademiker, og i nye virksomheder.
Karina Lorentzen Dehnhardt (SF), 2024-05-21:
For hvis ordningen skal kunne have en værdi, må vi også opretholde tilliden til, at det er sådan, det skal være, ved at have fokus på, at man ikke bare kan kalde vagter for et eller andet andet – eventvagter, natteværter, og hvad de ellers kan hedde – så man ligesom omgår lovgivningen.
Marcus Knuth (V), 2018-10-11:
Selv sidder jeg i bestyrelsen i Højskolen Marielyst, og vi har selvfølgelig talt om, hvorvidt det her vil føre til et alt for stort udbud, men jeg er sikker på, at den stigende efterspørgsel, der er fra det voksende antal af seniorer, gør, at det her er den rigtige beslutning.
Kristian Thulesen Dahl (DF), 2000-12-13:
Jeg kan jo ikke andet end forstå ministerens besvarelse her i Folketinget i dag på den måde, at ministeren under ingen omstændigheder vil indgå i sådan en dialog om, hvordan man kan få sat sådan en grænse, men alene vil henholde sig til, at det går jo meget godt.
Kim Mortensen (S), 2007-01-23:
I forhold til det her plusord og en visionær dansk energipolitik må det da genere ministeren en smule, at der stort set ikke er andre end firefem ministre i regeringen, ordførerne fra regeringspartierne og, forstår jeg, også ordføreren fra Dansk Folkeparti, der kan se det visionære i den energipolitik, regeringen har fremlagt.
Poul Nødgaard (DF), 2006-04-19:
Den har også været vendt en gang i Folketingets Præsidium – det sker der ikke noget ved at sige – og nu fremsætter man altså forslaget for ad den vej ligesom at prøve at få den såkaldte Muhammedsag belyst i relation til det, regeringen har foretaget sig eller eventuelt ikke har foretaget sig, hvilke papirer der foreligger og så fremdeles.
Eva Kjer Hansen (V), 2007-02-23:
Jeg kan bare konstatere på baggrund af den undersøgelse, vi har lavet, at den mulighed, der er for, at lokalpolitikere deltager i de her tilsynsbesøg, som man skal udføre, har vist sig ikke at være hensigtsmæssig, og derfor lægger jeg op til, at lokalpolitikere ikke skal deltage i de her tilsynsbesøg.
Henrik Dam Kristensen (S), 1997-11-27:
Efterfølgende må vi så se, om de enkelte staldsystemer er i stand til at leve op til de klare tilkendegivelser, som Folketinget har givet, og dér skal jeg ikke gøre mig klog på, om spaltestalde er egnede til det eller ej, men viser det sig, at de ikke er det, ja, så har problemet løst sig selv.
Søren Krarup (DF), 2008-02-28:
Og det vil jo sige, at det bare er et spørgsmål om at sidde og lære nogle ting udenad i stedet for det, der er meningen med indfødsretsprøven, nemlig at man skulle sætte sig ind i dansk kultur, historie og samfundsforhold, og så skulle man selvfølgelig svare, sådan som når vi andre gik til eksamen i sin tid.
Ole Birk Olesen (LA), 2018-05-16:
En anden fraktion af udvalget kunne derimod ikke anbefale en tilladelsesordning, idet det blev hævdet, at det ikke kan godtgøres, at en tilladelsesordning vil have de positive effekter, som det påstås i beslutningsforslaget, vedrørende bekæmpelse af sort arbejde, socialt bedrageri og illegal arbejdskraft.
Mette Gjerskov (S), 2012-05-31:
Som opfølgning på behandling af beslutningsforslag B 176 og B 213 fra 2010 blev Rigspolitiets samt Reden, Sexarbejdernes Interesseorganisation og Den Danske Dyrlægeforening bedt om at oplyse, om de var bekendt med eksistensen af seksuel omgang med dyr i organiseret eller kommercielt regi, herunder dyresexshow, dyreklubber og dyrebordeller og i givet fald om udbredelsen af det fænomen.
Karina Lorentzen Dehnhardt (SF), 2025-03-11:
For et par uger siden foreslog vi jo at gøre det til en skærpende omstændighed at begå partnervold, og i 2023 foreslog vi den her omvendte fodlænke til voldsudøvere, som jo kan give oplevelsen af frihed lidt tilbage for de berørte, som er meget truede.
Sonja Albrink (CD), 2000-05-10:
For det første forholder det sig jo nu imidlertid også sådan, at den eksisterende strafferamme stort set aldrig anvendes fuldt ud, og for det andet skal man altså huske på, at bestemmelsen i straffelovens § 293 under skærpende omstændigheder faktisk åbner mulighed for fængsel i indtil 2 år.
Brian Mikkelsen (KF), 2014-04-03:
Der er vores budskab, at man for det første burde have gjort det, og det er jo ikke bare historieskrivning, det er jo kun et år til halvandet siden, og for det andet gælder det også for fremtidige afgørelser, at hvis man kæmper for nogle sager, har det også betydning for andre sager i fremtiden.
Gitte Lillelund Bech (V), 2001-05-23:
Jeg vil gerne spørge statsministeren, om ikke statsministeren - sammen med den øvrige regering - er klar over, at der for hvert eneste europaudvalgsmøde faktisk foreligger en korrekt nedskrivning af, hvad det er, der er foregået på europaudvalgsmødet, og om miljø- og energiministeren derfor ikke, hvis han var i tvivl om, hvorvidt han havde fået et mandat, så kunne have slået op her eller have anmodet nogle af sine partifæller i Europaudvalget om at slå op her og se efter, om der var givet en mandat, eller om det alene var en orientering. Og så vil jeg så til orientering for statsministeren fortælle, at jeg såmænd ikke har stillet spørgsmål til miljø- og energiministeren i dag.
Rasmus Nordqvist (ALT), 2017-05-16:
Det var så kort, som jeg troede den her sag skulle være, men jeg kan så desværre forstå på debatten i dag, at det er den ikke. Jeg vil gerne sige mange tak til Socialdemokratiet og SF for at støtte op om det her forslag, og jeg vil faktisk også gerne sige tak til Venstre og Liberal Alliance for at anerkende den udfordring, som vi står med, altså at vi faktisk står med en udfordring, som vi bliver nødt til at se på hvordan vi håndterer, for den er sådan set ikke længere i min verden.
Benny Engelbrecht (S), 2018-10-24:
Altså, det virker ikke bare som at gå over åen efter vand, men ligefrem som at gå om på den anden side af jorden, i betragtning af at der jo trods alt er ledige – muligvis ikke med kørekortet på plads, men i hvert fald ledige – som sagtens ville kunne gå ind og løfte den arbejdsopgave.
Sophie Hæstorp Andersen (S), 2002-03-15:
Vil hr. Troels Lund Poulsen ikke godt kommentere, at det er interessant, at de debatskabende organisationer er bekymrede, forskerne er bekymrede for det her, og universitetsverdenen protesterer også imod lukningen af Videnscenteret, eller har Venstre fuldstændig lukket ørerne, munden og øjnene for det her?